Andy Murray sê hy luister na sy lyf | Netwerk24
Rabada maand op krukkelys
’n Groot slag het die Proteas getref aan die vooraand van die eendagreeks teen Australië wat Saterdag in die Paarl begin.
Fichies mik na driekuns teen Rooies
Die Hoërskool Fichardtpark se rugbyspan sal vir ’n driekuns mik wanneer hy en Rooiskool Saterdag by sy jaarlikse sportdag in Bloemfontein slaags is.
Boks: Visser Switserse hof toe ná lang skorsing
Die Suid-Afrikaanse bokskampioen Ruann Visser gaan appèl aanteken teen ’n skorsing van vier jaar wat deur die Internasionale Hof vir Sportarbitrasie (Cas) aan hom opgelê is.
JSE sluit op laagste vlak in 15 maande
Die JSE het Vrydag op die laagste vlak in 15 maande gesluit ná ’n slagting op aandelebeurse wêreldwyd die afgelope week.
Demi-Leigh word rolprentster
Demi-Leigh Nel-Peters gaan ’n rol in ’n rolprent vertolk. Dit sal haar eerste verskyning op die silwerdoek wees.
Komediefees in Kaap herleef ná 8 j.
Die Cape Town Comedy Festival gaan ná ’n blaaskans van agt jaar weer in Kaapstad herleef.
Andy Murray sê hy luister na sy lyf
17 Januarie 2020 17:30
Aanhangers van Andy Murray, wat gehoop het om dié Skotse tennisspeler weer spoedig in aksie te sien, het Vrydag ’n stukkie slegte nuus gekry.
Andy Murray moedig sy spanmaats verlede jaar by die Davisbeker-eindtoernooi in Spanje aan. Hy sal vir ’n onbepaalde tyd weer aksie uit die paviljoen moet dophou. Foto: Getty Images
Murray, wat hom aan die onlangse toernooi om die ATP-beker, asook die komende Australiese Ope onttrek het weens ’n bekkenbeen-besering, het volgens ’n berig op bbc.com gesê hy sal nie meer volgende maand in die toernooi in Montpellier (Frankryk) en Rotterdam (Nederland) speel nie.
Volgens die 32-jarige Murray is daar kneusing in die been wat langer neem om te herstel as wat aanvanklik verwag is. Hy het dié besering in November opgedoen toe hy vir Brittanje in die Davisbeker-toernooi in Spanje gespeel het.
Murray was toe net weer mooi op dreef nadat hy lank uit aksie was weens ’n heupoperasie.
“Ek wil nie oorhaastig wees of ’n spesifieke datum as mikpunt stel vir wanneer ek weer fiks wil wees nie. Ek gaan net na my liggaam luister en eers weer speel wanneer die tyd reg is,” het Murray gesê.
Tim Henman, wat Brittanje se kaptein was tydens die ATP-bekertoernooi, het ook onlangs gesê Murray moet sy tyd neem om behoorlik te herstel, al speel hy glad nie in 2020 nie. – Sportredaksie, bbc.com
Meer oor: Besering | Andy Murray
Stadig oor die klippe, Andy, sê landgenoot Tim
Andy Murray nié in Australiese Ope
Murray oplaas kommervry op baan
Covid-19: Suid-Afrikaners sien uit na tuiskoms
Nooddienste paraat ná storms in Gauteng